اسمي صباح عبد الحسين عبود، مواليد 1958، من سكنة مدينة الحلة، متزوج ولدي بنت واحدة، عملي سائق عجلة تكتك.
كل يوم أطلع من الساعة 7 الصبح، حتى الساعة 8 بالليل، أنقل ناس من منطقة تقاطع الجمعية، مرورا بشارع أربعين، وصولا لمنطقة باب الحسين، أحصل يوميا من 10 ـ 15 ألف دينار، وأشوف هذا المبلغ كافي بالنسبة إلي ولعائلتي، لأن القناعة كنز عظيم.
بالنسبة لحالتي، عندي اعاقة بسبب خطأ من قبل أحد الأطباء، زرقني بإبرة هي اللي سببت لي حالة الإعاقة، لكن بمرور الزمن تعودت على هذا النمط، رغم معاناتي الصحية.
قدمت للحصول على سيارة خاصة بالمعاقين، باعتباري من ذوي الاحتياجات الخاصة، بس سعر السيارة مرتفع، تقريبا 80 ورقة أمريكي (8 آلاف دولار)، وأني ما عندي القدرة المالية لشراء السيارة.
بابل ـ أحمد الحسناوي